CELEX: 22012D0158
Language: sl
Date: 2012-09-28 00:00:00
Title: Sklep Skupnega odbora EGP št. 158/2012 z dne 28. septembra 2012 o spremembi Priloge II (Tehnični predpisi, standardi, preskušanje in certificiranje) k Sporazumu EGP

13.12.2012   
            
            
               SL
            
            
               Uradni list Evropske unije
            
            
               L 341/8
            
         SKLEP SKUPNEGA ODBORA EGP
   št. 158/2012
   z dne 28. septembra 2012
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum) in zlasti člena 98 Sporazuma,
   ob upoštevanju naslednjega:
   
               (1)
            
            
               Uredbo (EU) št. 1007/2011 Evropskega Parlamenta in Sveta z dne 27. septembra 2011 o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov ter razveljavitvi Direktive Sveta 73/44/EGS in direktiv 96/73/ES in 2008/121/ES Evropskega parlamenta in Sveta (1) je treba vključiti v Sporazum.
            
         
               (2)
            
            
               Uredba (EU) št. 1007/2011 razveljavlja Direktivo Sveta 73/44/EGS (2) ter direktivi 96/73/ES (3) in 2008/121/ES (4) Evropskega parlamenta in Sveta, ki so vključene v Sporazum in jih je zato treba v okviru Sporazuma razveljaviti.
            
         
               (3)
            
            
               Prilogo II k Sporazumu bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje XI Priloge II k Sporazumu se spremeni:
   
               1.
            
            
               besedilo točk 3 (Direktiva Sveta 73/44/EGS), 4a (Direktiva 96/73/ES Evropskega parlamenta in Sveta) in 4c (Direktiva 2008/121/ES Evropskega parlamenta in Sveta) se črta;
            
         
               2.
            
            
               za točko 4c (Direktiva 2008/121/ES Evropskega parlamenta in Sveta) se vstavi naslednja točka:
               
                           „4d.
                        
                        
                           
                              32011 R 1007: Uredba (EU) št. 1007/2011 Evropskega Parlamenta in Sveta z dne 27. septembra 2011 o imenih tekstilnih vlaken in s tem povezanim etiketiranjem in označevanjem surovinske sestave tekstilnih izdelkov ter razveljavitvi Direktive Sveta 73/44/EGS in direktiv 96/73/ES in 2008/121/ES Evropskega parlamenta in Sveta (UL L 272, 18.10.2011, str. 1).“
                        
                     
         Člen 2
   Besedilo Uredbe (EU) št. 1007/2011 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 29. septembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 28. septembra 2012
      
         
            Za Skupni odbor EGP
         
         
            Predsednik
         
         Atle LEIKVOLL
      
   
   
      (1)  UL L 272, 18.10.2011, str. 1.
   
      (2)  UL L 83, 30.3.1973, str. 1.
   
      (3)  UL L 32, 3.2.1997, str. 1.
   
      (4)  UL L 19, 23.1.2009, str. 29.
   
      (5)  Navedena ni nobena ustavna zahteva.